stanford-oval/wikipedia huggingface dataset:
דיק סוויט

ריצ'רד "דיק" סוויט (באנגלית: Richard "Dick" Savitt;‏ 4 במרץ 1927 – 6 בינואר 2023) היה טניסאי יהודי-אמריקאי, בשיאו דורג במקום ראשון בעולם (1951).
סוויט זכה ב-2 תוארי גראנד סלאם ביחידים בשנת 1951, באליפות אוסטרליה ובאליפות וימבלדון. הוא אף השתתף במכביה השישית (1961) וזכה בשתי מדליות זהב ביחידים ובזוגות גברים.
קורות חיים

סוויט נולד וגדל בבייאון ניו ג'רזי, בן למשפחה יהודית. בהמשך עבר עם משפחתו להתגורר בטקסס. הוא לימד את עצמו לשחק טניס בגיל 14 ומעולם לא למד באופן מסודר. הוא הצטיין גם במשחק הכדורסל. בשנת 1945 הצטרף לצי האמריקאי. בהמשך למד באוניברסיטת קורנל. שתי פציעות גרמו לו לסיים את קריירת הכדורסל שלו.
קורות חיים > 1950

באליפות ארצות הברית שנערכה בשנת 1950 הגיע סוויט לשלב חצי הגמר שבו הפסיד לארתור לרסן מארצות הברית ב-4 מערכות (6-2, 10-8, 7-9, 6-2) שלבסוף זכה בתואר.
קורות חיים > 1951 > אלוף אוסטרליה

באליפות אוסטרליה שנערכה בסוף ינואר 1951 זכה סוויט בתואר ביחידים לאחר ניצחון במשחק הגמר על קן מקגרגור מאוסטרליה (דורג 3) ב-4 מערכות (6–3, 2–6, 6–3, 6–1). הוא ניצח בשלב רבע הגמר את ג'ון ברומיץ' מאוסטרליה (דורג 6) ב-3 מערכות (4-6, 3-6, 1-6) ובשלב חצי הגמר את פרנק סג'מן מאוסטרליה שדורג 1 בעולם ב-5 מערכות (6-2, 5-7, 6-1, 3-6, 4-6).
באליפות צרפת שנערכה בתחילת יוני אותה שנה הוא הגיע לשלב רבע הגמר שבו הפסיד לירוסלב דרובני מצ'כיה ב-5 מערכות (1-6, 6-8, 6-4, 8-6, 6-3) שלבסוף זכה בתואר. בטורניר לזוגות גברים הוא הגיע למשחק הגמר ביחד עם גרדנר מלוי מארצות הברית והם הפסידו לקן מקגרגור ופרנק סג'מן ב-4 מערכות (2–6, 6–2, 7–9, 5–7).
קורות חיים > 1951 > אלוף וימבלדון

באליפות וימבלדון שנערכה בתחילת יולי 1951 זכה סוויט בתואר ביחידים לאחר ניצחון במשחק הגמר על קן מקגרגור (דורג 7) ב-3 מערכות (6–4, 6–4, 6–4). בשלב רבע הגמר הוא ניצח את ארתור לרסן מארצות הברית (דורג 3) ב-3 מערכות (1-6, 4-6, 4-6) ובשלב חצי הגמר את הרברט פלם מארצות הברית (דורג 5) ב-4 מערכות (6-1, 13-15, 3-6, 2-6). היה זה תואר הגראנד סלאם השני שלו, ובאותה שנה.
באליפות ארצות הברית שנערכה בתחילת ספטמבר אותה שנה הוא הגיע סוויט לשלב חצי הגמר שבו הפסיד לוויק סיישס, יהודי מארצות הברית (13 בטורניר) ב-4 מערכות (6-0, 3-6, 6-3, 6-2).
קורות חיים > 1952

באליפות אוסטרליה שנערכה בסוף ינואר 1952 הוא הגיע לשלב חצי הגמר שבו הפסיד לקן מקגרגור מאוסטרליה (4 בטורניר) ב-4 מערכות (6-4, 6-4, 3-6, 6-4). מקגרגור זכה בטורניר.
באליפות צרפת שנערכה בסוף מאי אותה שנה הוא הגיע לשלב רבע הגמר שבו הפסיד לאריק סטרג'ס מדרום אפריקה (6 בטורניר) ב-5 מערכות (6-2, 6-8, 4-6, 8-6, 6-3). בטורניר לזוגות גברים הוא הגיע למשחק הגמר ביחד עם גרדנר מלוי מארצות הברית והם הפסידו לקן מקגרגור ופרנק סג'מן ב-3 מערכות (3–6, 4–6, 4–6).
באליפות וימבלדון שנערכה בתחילת יולי אותה שנה הוא הגיע לשלב רבע הגמר שבו הפסיד למרווין רוז מאוסטרליה (דורג 8) ב-5 מערכות (4–6, 6–3, 4–6, 4-6, 6-2) ולא הצליח להגן על תוארו.
באליפות ארצות הברית הפתוחה 1952 שנערכה בתחילת ספטמבר אותה שנה הוא הגיע לשלב רבע הגמר שבו הפסיד למרווין רוז (דורג 6) ב-3 מערכות (3–6, 6–8, 6–8).
חיים אישיים

לאחר קריירת הטניס שלו, נכנס סוויט לעסקי הנפט בלואיזיאנה. לאחר מכן הוא עבד עבור ליהמן ברדרס בוול סטריט ובשנת 1985 הצטרף ל"שרדרס" (אנ').
סוויט נפטר ב-6 בינואר 2023.
הנצחה

בשנת 1976 צורף להיכל התהילה הבינלאומי של הטניס.
תור עדיפויות

במדעי המחשב, תור עדיפויות (או, בשם אחר, תור קדימויות, באנגלית: Priority Queue) הוא מבנה נתונים מופשט המיישם לוגיקת תור, אך אינו מבוסס כתור רגיל על סדר הכניסה בלבד (באנגלית: FIFO - First In First Out), אלא הוא מבוסס על קוד עדיפות (באנגלית: priority), המסופח לאובייקט המוכנס לתור וככל שערך קוד העדיפות של האובייקט גבוה יותר (לפי סדר מלא כלשהו על קבוצת הערכים המשמשים לסמן את העדיפות), כך יקודם מקומו בתור (מיד עם כניסתו).
פעולות על מבנה הנתונים

תור עדיפויות תומך בפעולות הבאות:
הכנסה עם עדיפות - ערך יוכנס לתור לפני הערך עם העדיפות הגבוהה ביותר בתור, שעדיין נמוכה מהערך המוכנס, לפי סדר המלא שהוגדר.
הוצאה - הערך עם העדיפות הגבוהה ביותר לפי יחס הסדר המלא שהוגדר, יוצא מהתור.
הצצה - הערך שהיה מוצא מהתור אם הייתה מתבצעת פעולת ההוצאה יוחזר, מבלי שיוצא מהתור. כמו במחסנית, גם בתור עדיפויות פעולת ההצצה היא אופציונלית, וניתנת למימוש על ידי שילוב של הוצאה והכנסה.
אפשר להגיד שתור פשוט הוא מקרה פרטי של תור עדיפויות, כשהעדיפות נקבעת לפי סדר ההכנסה לתור. באופן דומה, מחסנית היא מקרה פרטי של תור עדיפויות. עם זאת, בפשטות ההגדרה של העדיפות במקרים של תור ומחסנית מאפשרים מימוש יעיל יותר מזה של תור עדיפויות כללי.
ניתוח סיבוכיות

בניגוד לחלק ממבני הנתונים הפשוטים יותר, הסיבוכיות של פעולות בתור עדיפויות היא תלוית מימוש. בחירת המימוש בדרך כלל תלויה בצרכי המערכת.
המימושים הנפוצים ביותר הם:
רשימה מקושרת ממוינת: במימוש כזה, ההכנסה תתבצע בסיבוכיות  \ O(n), ואילו ההוצאה או הצצה - בסיבוכיות  \ O(1).
רשימה מקושרת לא ממוינת: במימוש כזה, ההכנסה תתבצע בסיבוכיות  \ O(1), ואילו ההוצאה או הצצה - בסיבוכיות  \ O(n).
ערימת פיבונאצ'י: במימוש כזה, ההכנסה או הצצה תתבצע בסיבוכיות  \ O(1), ואילו ההוצאה בסיבוכיות  \ O(log\ n). זמנים אלו הם amortized. במימוש על ידי Strict Fibonacci heap, הזמנים יהיו במקרה הגרוע.
ישנם אלגוריתמים למימוש תור עדיפויות המאפשרים ביצוע כל הפעולות בסיבוכיות  \ O(log\ log\ n), ו O({\sqrt {\log n}}), אך הם מורכבים יותר, ודרישות הזיכרון שלהם לא מצדיקות לרוב שימוש בהם.
שימושים נפוצים

דוגמאות לשימוש במבנה הנתונים:
מערכות הפעלה רבות משתמשות בתורי עדיפויות, למשל סדרן התוכניות (Scheduler) הקובע את סדר הרצת התוכניות במחשב, ולוקח בחשבון פרמטרים כמו זמן ריצת התוכנית, גודלה ועוד.
שרתי אינטרנט משתמשים לעיתים בתורי עדיפויות על מנת לתעדף תשובות לבקשות נכנסות.
נתבי תקשורת משתמשים בתורי עדיפויות לנהל את התקשורת לפי עדיפויות חלוקת רוחב פס. למשל, תעבורת וידאו תזכה לעדיפות גבוהה יותר בדרך כלל, ותעבור בנתבים לפני תעבורת דואר אלקטרוני או שמע הרגישות פחות לעיכובים.
ראו גם

תור ישראלי
לקריאה נוספת

Thomas H. Cormen, Charles E. Leiserson], Ronald L. Rivest, and Clifford Stein, Introduction to Algorithms, Second Edition. MIT Press and McGraw-Hill, 2001. ISBN 0-262-03293-7. Section 6.5: Priority queues, pp. 138–142.
הערות שוליים

↑  P. van Emde Boas. Preserving order in a forest in less than logarithmic time. In Proceedings of the 16th Annual Symposium on Foundations of Computer Science, pages 75-84. IEEE Computer Society, 1975.
↑  Michael L. Fredman and Dan E. Willard. Surpassing the information theoretic bound with fusion trees. Journal of Computer and System Sciences, 48(3):533-551, 1994
| מבני נתונים |
| --- | --- | --- |
| מבנים מופשטים | רשימה • מחסנית • קבוצה • מולטי קבוצה • תור • דו-תור • תור עדיפויות • מילון • מחרוזת • איחוד קבוצות זרות |  |
| מימושים ליניאריים | מערך • מערך משונן • טבלת גיבוב • רשימה מקושרת • רשימת דילוגים • חוצץ |  |
| גרפים ועצים | ערימה  (בינארית • בינומית • פיבונאצ'י) • עץ חיפוש  (עץ אדום שחור • עץ 2-3 • עץ 2-3-4) • עץ סיפות • עץ B • עץ +B • עץ AVL • עץ Splay • עץ BSP • עץ kd • עץ R‏ • Trie • X-fast trie • טריי y מהיר• עץ WAVL |  |
| הסתברותיים | מסנן בלום |  |
אלכסנדר פרנסון

אלכסנדר פרנסון (בשוודית: Alexander Fransson; נולד ב-2 באפריל 1994) הוא כדורגלן שוודי המשחק בעשור השלישי של המאה ה-21 בניקוסיה שבקפריסין. את רוב הקריירה עשה בנורשפין מליגת העל השוודית ובנבחרת שוודיה. פרנסון משחק בעמדת הקישור.
קריירה כשחקן > בכורה בנורשפין

פרנסון נולד בנורשפין ב-2 באפריל 1994. כילד החל שיחק בקבוצת הילדים של לינדה (Lindö FF) שבפרוור של נורשפינג בו נולד, ובשנת 2008 בהיותו כבן 14 הצטרף לקבוצת הנוער של נורשפין עד 2012. במחזור הראשון של עונת 2013 (משחקי הליגה השוודית, בניגוד לרוב הליגות האירופיות, משוחקים בין אפריל לנובמבר באותה שנה) קלנדרית) ב-1 באפריל 2013, יום לפני יום הולדתו ה-19, תחת המאמן יָּאֱנֵּה אנדרשֶן (שנשאר מאמנו בכל תקופתו הראשונה במועדון) ולעיני 3,015 צופים, שיחק פרנסון את משחק הבכורה שלו כשפתח בהרכב נורשפין בניצחון על מיילבי (Mjällby AIF) במשחק חוץ בסקונה. באותה עונה (עונת הבכורה בבוגרים) שותף פרנסון ב-20 משחקי ליגה (מתוך 30 ששוחקו) וב-2 משחקי גביע.
ב-14 באוגוסט 2014 כבש פרנסון את שערו הראשון במסגרת הליגה, בהפסד קבוצתו למיילבי (שער מצמק בדקה ה-80).
ב-31 באוקטובר 2015 זכה פרנסון באליפות הראשונה שלו כשחקן בוגרים (בגיל 21), וכשבוע לאחר מכן בתוארו השני כשנורשפינג ניצחה את גטבורג במשחק הסְוֶונְסְקָה סוּפֵּרֵקָאפֵּן ("אלוף האלופים") 3-0, במשחק שנערך בנִיָה פָּארְקֵן בקור של כ-3 מעלות צלזיוס ותחת גשם שוטף. פרנסון הצעיר כבש את השער הראשון כבר בדקה השלישית מבישול של כריסטופר נימאן (שכבש את השער השני בדקה ה-15).
קריירה כשחקן > בזל ולוזאן

ב-2 בינואר 2016 הודיעה פ.צ. בזל השווצרית שפרנסון חתם במועדון לארבע וחצי שנים (עד 30 ביוני 2020). אלכסנדר פרנסון ביצע את הופעת הבכורה שלו בבזל ב-14 בפברואר 2016 בניצחון קבוצתו 0–4 נגד גראסהופרס ציריך, כשנכנס כמחליף בדקה ה-90. את שערו הראשון בשווייץ הוא הבקיע ב-14 בפברואר (בניצחון 1–5 נגד ואדוץ). פרנסון זכה בליגת העל השווייצרית עם קבוצתו בעונות 2015/16 וב־2016/17 ובגביע השווייצרי בשנת 2017.
ב-26 בדצמבר 2017 הודיעה בזל שאלכסנדר פרנסון הוצא להשאלה בלוזאן כדי לקבל יותר דקות משחק.
קריירה כשחקן > החזרה הביתה לנורשפין

ב-4 ביולי 2018, בעיצומה של עונת 2018 הודיעה נורשפינג כי השחקן חוזר הביתה לקבוצת נעוריו, בחוזה לשלוש שנים. הוא שיחק שם עד 2022, ובפברואר אותה שנה עבר לא.א.ק. אתונה, שם שיחק שנה וחצי. לקראת עונת 2023/24 הוא עבר כשחקן חופשי לאומוניה ניקוסיה ( Omonia Nikosia).
קריירה בינלאומית

אלכסנדר פרנסון שיחק 9 משחקים במדי נבחרת שוודיה בכדורגל עד גיל 19, 22 משחקים בנבחרת שוודיה בכדורגל עד גיל 21 ונכון לאוגוסט 2019, שותף ב-8 משחקים במדי נבחרת שוודיה הבוגרת. את משחק הבכורה בנבחרת הבוגרת (תחת המאמן שהעלה אותו לקבוצת הבוגרים בנורשפין, יאנה אנדרשן) ערך פרנסון ב-6 בינואר 2016 במשחק ידידות נגד נבחרת אסטוניה שנערך באבו דאבי. פרנסון פתח בהרכב, אך הוחלף בדקה ה-55.ס"ה שיחק בנבחרת 8 משחקים, האחרון שבהם ב־2019
הערות שוליים

↑  משחק הבכורה, מתוך soccerway.com (באנגלית).
↑   משחק גמר הסְוֶונְסְקָה סוּפֵּרֵקָאפֵּן, סרטון  באתר יוטיוב
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלכסנדר פרנסון".
סן סלבי

| --- | --- |

 מידע כללי
 סוג:  כנסייה 
 על שם:  מיכאל 
 מיקום:  פירנצה 
 מדינה:  איטליה 
 הקמה ובנייה
 תקופת הבנייה:  ? – המאה ה־11
 תאריך פתיחה רשמי:  המאה ה־11 
 סגנון אדריכלי:  אדריכלות הרנסאנס 
 
 קואורדינטות:  43°46′19″N 11°17′12″E﻿ / ﻿43.77201°N 11.28671°E﻿ / 43.77201; 11.28671
 אתר רשמי
  (למפת פירנצה מוגדלת) סן סלבי(למפת פירנצה רגילה) סן סלבי he
 
סַן סַלְבִי, המכונה גם סן מיקֶלֶה אַ סן סלבי, היא כנסייה בפירנצה שבאיטליה.
הכנסייה נבנתה במאה ה-11 על ידי ואלומברוסיאנים (אנ') כחלק ממתחם מנזר. במהלך המצור על פירנצה (1529–1530) (אנ'), הכנסייה נהרסה חלקית. היא שוחזרה בהתאם לסגנונה המקורי, למעט האכסדרה שנבנתה בסגנון המאה ה-16. פנים הכנסייה הוא במעבר יחיד, בעיצוב צלב לטיני עם אפסיס מלבני. רפקטוריום של המנזר מכיל פרסקו של יצירת "הסעודה האחרונה" (1519–1527) מאת אנדראה דל סארטו.
הערות שוליים

↑  Zucconi, Guido (1995). Florence: An Architectural Guide (November 2001 Reprint ed.). San Giovanni Lupatoto, Verona, Italy: Arsenale Editrice. p. 33.
ערך זה הוא קצרמרבנושא כנסיות ובנושא איטליה. אתם מוזמנים לתרום לוויקיפדיה ו.
קתדרלת סמבה

| --- | --- |

 מידע כללי
 סוג:  קתדרלה של הכנסייה האורתודוקסית 
 על שם:  השילוש הקדוש 
 מיקום:  טביליסי 
 מדינה:  גאורגיה 
 הקמה ובנייה
 תקופת הבנייה:  ?–2004
 תאריך פתיחה רשמי:  2004 
 חומרי בנייה:  שיש, אבן לבנייה 
 מידות
 אורך:  77 מ' 
 רוחב:  65 מ' 
 
 קואורדינטות:  41°41′51″N 44°49′00″E﻿ / ﻿41.6975°N 44.816666666667°E﻿ / 41.6975; 44.816666666667
 אתר רשמי
  (למפת טביליסי מוגדלת) קתדרלת סמבה(למפת טביליסי רגילה) קתדרלת סמבה
 
קתדרלת השילוש הקדוש טביליסי (בגאורגית: წმიდა სამების საკათედრო ტაძარი) הידועה גם בשם סַמֶבָּה (בגאורגית: სამება) שפירושה השילוש הקדוש, היא הקתדרלה הראשית של הכנסייה הגאורגית האפוסטלית-אורתודוקסית ומקום מושבו של הפטריארך הגאורגי, הממוקמת בטביליסי בירת גאורגיה. הקתדרלה נבנתה בין השנים 1995 ו-2004, והוא המבנה הדתי הגדול ביותר בגאורגיה ובכל עבר הקווקז, ונמנית בין הכנסיות האורתודוקסיות הגדולות בעולם.
היסטוריה

הרעיון לבנות קתדרלה המנציחה 1,500 שנה של לאוטוקפליה של הכנסייה הגאורגית האותודוקסית ואלפיים שנה מיום הולדתו של ישו, הופיע בשנת 1989, שנה קריטית לתחייה הלאומית של הרפובליקה הסובייטית של גאורגיה, על ידי איש העסקים הגאורגי בידזינה איוואנישווילי. במאי 1989, הודיעו, הפטריארכיה של הכנסייה הגאורגית ורשויות העיר טביליסי, על תחרות בינלאומית לפרויקט "קתדרלת השילוש הקדוש". אף על פי שהוגשו מאות הצעות לא נבחר אף זוכה בסיבוב הראשון. בסופו של דבר זכה פרויקט של הארכיטקט, ארצ'יל מינדיאשווילי. השנים הסוערות שבאו לאחר מכן, תקופת מלחמת האזרחים הגאורגית, הביאו לדחיית הפרויקט בשש שנים, ורק ב-23 בנובמבר 1995, הונח בסופו של דבר הבסיס של הקתדרלה.
מבנה הקתדרלה כ"סמל התחייה הרוחנית של העם הגאורגי" ממומן מתרומות של אנשי עסקים אנונימיים בעיקר ותושבים אחרים. ב-23 בנובמבר 2004, ביום גיאורגי הקדוש, קודשה הקתדרלה על ידי הפטריארך הקתולי של גאורגיה, איליה השני ונציג רם מעלה מהכנסייה האורתודוקסית. בטקס נכחו גם מנהיגי כל הדתות וכתות נוצריות אחרות בגאורגיה, וכן גם מנהיגים פוליטיים.
ארכיטקטורה

קתדרלת סמבה נבנתה על תל אליהו, שנמצא על הגדה השמאלית של נהר הקורה על יד הרובע ההיסטורי אוואלברי שבטביליסי העתיקה, והיא בולטת על פני השטח בגובה ובשטח שהמתחם שלה מכסה. הארכיטקטורה שלה מייצגת את המיזוג בין הסגנון האדריכלי המסורתי של הכנסיות הגאורגיות משנים שונות ומספר חידושים.
קתדרלת סמבה היא כנסייה דמוית צלב ובראשה כיפה מצולבת, התלויה על שמונה עמודים ויוצרת את המרכז. באותו הזמן, חלקים של הכיפה חופשיים מהאפסיס, המקנים לכיפה ולמבנה בכלל מראה מונומנטלי יותר. על הכיפה ניצב צלב מצופה זהב בגובה 7.5 מטר.
תשע הקפלות המרכיבות את הקתדרלה הם: קפלת המלאך הראשי, קפלת יוחנן המטביל, קפלת נינו הקדושה, קפלת גאורגיוס הקדוש, קפלת ניקולאוס הקדוש, קפלת שנים עשר השליחים וקפלת כל הקדושים. חמש מתוך הקפלות ממוקמות באולמות תת-קרקעיים רחבים. השטח הכולל של הקתדרלה, כולל אכסדרת הכנסייה, הוא 5,000 מ"ר ונפחה 137 מ"ק. ההיקף הפנימי של הקתדרלה הוא 56 X ‏44 מטר. גובה הקתדרלה מהקרקע ועד לנקודה הגבוה ביותר הוא 84 מטר (77 מטר ללא הצלב המוזהב בראש). עומק החלק התת-קרקעי שלה הוא 13 מטר שיטחו 70 X ‏64 מטר.
רצפת הקתדרלה בנויה ממרצפות אבן דמויות שיש. והמזבח מעוטר אף הוא בפסיפס. הפרסקאות צוירו בידי קבותה ציירים בראשות אמירן גוגולידזה.
קומפלקס קתדרלת סמבה, שבנייתו טרם נסתיימה, כולל את הכנסייה הראשית, מבנה נפרד של מגדל פעמונים, מקום מושבו של הפטריארך, מנזר, סמינר קלירקלי ואקדמיה תאולוגית, מספר בתי מלאכה, מקומות מנוחה ועוד.
ארכיטקטורה > גלריה

איקונה
איקונה
איקונה
איקונה
איקונה
איקונה
פנים הקתדרלה
דגם של ירושלים שהוצב בקתדרלה.
לוח ציורי קדושים נוצריים.
הערות שוליים

↑  אוטוקפליה - כנסייה היררכית עצמאית, במיוחד בכנסייה המזרחית. בראש ההיררכיה הכנסייתית עומד בישוף.
סימון סלוגה

סימון סלוגה (בקרואטית: Simon Sluga; נולד ב-17 במרץ 1993 ברייקה שבקרואטיה) הוא כדורגלן קרואטי המשחק בעמדת השוער במכבי תל אביב מליגת העל ובנבחרת קרואטיה.
קריירת מועדונים

סלוגה שיחק בקבוצות רייקה, פומוראץ 1921, לוקומוטיבה זאגרב, וספציה
ב-2019 עבר ללוטון טאון מרייקה תומרת 1.5 מיליון ליש"ט ההעברה הייתה הרכישה היקרה ביותר בכל הזמנים של לוטון.
ב-31 בינואר 2022 חתם בלודוגורץ ראזגרד מליגת העל הבולגרית. הוא ערך 22 הופעות ליגה במדי המועדון, ובתום עונת 2023/2024 שוחרר מהמועדון.
ב-17 באוקטובר 2024 חתם עד לסיום עונת 2024/2025 במכבי תל אביב.
קריירה בינלאומית

ב-11 ביוני 2019 ערך סלוגה את הופעת הבכורה שלו בנבחרת קרואטיה, בהפסד 1–2 לנבחרת תוניסיה במשחק ידידות.
נכלל בסגל נבחרת קרואטיה לטורניר יורו 2020, אך לא שיחק בטורניר.
הערות שוליים

↑  רועי ויינברג, ‏הזמן שלו: הכירו את סלוגה שיפתח בסמי עופר, באתר ערוץ הספורט, 27 בינואר 2025
↑  Simon Sluga joins Ludogorets on a permanent transfer - Luton Town FC, www.lutontown.co.uk (באנגלית)
↑  Лудогорец привлече хърватски национал от Англия, www.ludogorets.com (באנגלית)
↑  רז אמיר, ‏רשמית: מכבי תל אביב החתימה את סימון סלוגה, באתר ONE‏, 17 באוקטובר 2024
↑  Tunisia 2-1 Croatia (Jun 11, 2019) Final Score, ESPN (באנגלית)
| נבחרת קרואטיה – יורו 2020 |
| --- | --- | --- |
|  1 ליבאקוביץ' •  2 ורסאלקו •  3 בארישיץ' •  4 פרישיץ' •  5 צ'אלטה-צאר •  6 לוברן •  7 ברקאלו •  8 קובאצ'יץ' •  9 קראמריץ' •  10 מודריץ' •   11 ברוזוביץ' •  12 קאליניץ' • 13 ולאשיץ' •  14 בודימיר • 15 פשאליץ' • 16 שקוריץ' • 17 רביץ' • 18 אורשיץ' • 19 באדל • 20 פטקוביץ' • 21 וידה • 22 יוראנוביץ' • 23 סלוגה • 24 ברדאריץ' • 25 גברדיול • 26 איוואנושץ • מאמן: דאליץ' |  1 ליבאקוביץ' •  2 ורסאלקו •  3 בארישיץ' •  4 פרישיץ' •  5 צ'אלטה-צאר •  6 לוברן •  7 ברקאלו •  8 קובאצ'יץ' •  9 קראמריץ' •  10 מודריץ' •   11 ברוזוביץ' •  12 קאליניץ' • 13 ולאשיץ' •  14 בודימיר • 15 פשאליץ' • 16 שקוריץ' • 17 רביץ' • 18 אורשיץ' • 19 באדל • 20 פטקוביץ' • 21 וידה • 22 יוראנוביץ' • 23 סלוגה • 24 ברדאריץ' • 25 גברדיול • 26 איוואנושץ • מאמן: דאליץ' | קרואטיה |
קרלוס פררו קוסטה

קרלוס פררו קוסטה (בספרדית: Carlos Ferrero Costa; ‏7 בפברואר 1941 –  31 בינואר 2025) היה עורך דין ופוליטיקאי פרואני, שכיהן כראש ממשלת פרו בשנים 2003–2005, תחת הנשיא אלחנדרו טולדו.
ביוגרפיה

קרלוס פררו קוסטה נולד ב-194 בלימה, בירת פרו. ימים אחדים לאחר שנולד עברה משפחתו לעיר פיסקו (אנ'). הוא חזר ללימה, שם למד בבית ספר יסודי ותיכון. למד באוניברסיטה הקתולית של פרו, וב-1964 קיבל תואר ראשון באמנויות, וב-1966 קיבל תואר ראשון במשפטים. הוא למד קורסים ב"ניתוח ומדיניות פיננסית" במכון קרן המטבע הבין-לאומית, בשנת 1967. למד גם במרכז ללימודי צבא גבוהים בשנת 1972.
בשנים 1965–1969 היה פרשן פוליטי בתחנת הרדיו Radio Miraflores. בשנים 1978–1980 היה פרשן בערוצי טלוויזיה.
בשנים 1965–1982 עבד בבנק המרכזי של פרו (אנ') ובשנים 1976–1980 היה מנהל אדמיניסטרטיבי של הבנק, בעת שמנואל מוריירה היה נשיא. הוא גם היה מנהל מכון הסולידריות לקידום והכשרה, גוף חינוכי. היה פרופסור למשפטים באוניברסיטאות אחדות בפרו.
קוסטה עבד עבור נשיא פרו אלברטו פוג'ימורי, ונבחר מספר פעמים לקונגרס מטעם מפלגתו של הנשיא. עבר למפלגת האופוזיציה "פרו פוסיבלה", ונעשה לאופוזיציונר חריף לפוג'ימורי. לאחר התפטרות פוג'ימורי התמודד מול ולנטין פנגואה על תפקיד נשיא הקונגרס הפרואני, אך הפסיד. הוא נבחר לתפקיד נשיא הקונגרס ב-2001 והחזיק בו עד מינויו לראש הממשלה.
החליף בתפקיד ראש ממשלת פרו את ביאטריס מרינו, שהתפטרה מתפקידה ב-15 בדצמבר 2003 לפי בקשת נשיא פרו, אלחנדרו טולדו. ב-11 באוגוסט 2005, אחרי פחות משנתיים בתפקיד, התפטר מתפקידו, בתגובה על כך שטולדו מינה את פרננדו אוליברה לתפקיד שר החוץ.
קרלוס פררו קוסטה היה נשוי ואב לארבעה ילדים. הוא נפטר ב-31 בינואר 2025. אחיו אדוארדו כיהן בתפקיד שר החוץ תחת שלטונו של פוג'ימורי וכן כשגריר פרו בארצות הברית.
הערות שוליים

↑  Carlos Ferrero Costa, www.congreso.gob.pe
| --- | --- |
בקרת זהויות :  GND: 1056644591  ISNI: 0000 0000 3039 7046  LCCN: n88234120  VIAF: 13874275   WorldCat (עם VIAF): 13874275
הישרדות: סן חואן דל סור

| --- | --- |
 סוגה:  תוכנית מציאות
 מנחים:  ג'ף פרובסט
 זוכים:  נטלי אנדרסון
 פרסים:  מיליון דולר
 ארץ מקור:  ארצות הברית ארצות הברית
 שפות:  אנגלית
 מספר פרקים:  14
 הפקה
 אתר צילומים:  סן חואן דל סור, ניקרגואה
 שידור
 רשת שידור:  CBS
 תקופת שידור מקורית:  24 בספטמבר 2014 – 17 בדצמבר 2014
 
 → קאגיאןעולמות נפרדים ←
 
הישרדות: סן חואן דל סור – דם נגד מים (באנגלית: Survivor: San Juan del Sur – Blood vs. Water), ידועה גם כהישרדות: סן חואן דל סור, היא העונה העשרים ותשע של תוכנית המציאות האמריקאית "הישרדות". העונה, אשר צולמה בסן חואן דל סור שבניקרגואה מ-2 ביוני עד 10 ביולי 2014, עלתה לשידור ברשת השידור האמריקאית CBS ב-24 בספטמבר 2014 עד הגמר ששודר ב-17 בדצמבר באותה שנה, אשר נטלי אנדרסון הוכרזה לשורדת האחרונה על פני ג'קלין שולץ ומיסי פיין.
בדומה ל"הישרדות: דם נגד מים", בעונה התחרו עשרה זוגות שמורכבים מבני משפחה שמתחרים זה בזה, אך בניגוד לדם נגד מים, כל השורדים חדשים. בעונה זו חזר אי הגלות, ששוחק לאחרונה ב"הישרדות: טוקנטינס". במקום משימת פרס, שורד ויקירו יתמודדו בדו-קרב. המפסיד נשלח לאי הגלות, בעוד שהמנצח זוכה בפרס עבור השבט שלו וחייב לשלוח את אחד מבני השבט שלהם גם לאי הגלות. שני השורדים שנשלחים לאי הגלות צריכים לבחור באחד משני אגרטלים, כאשר רק באחד מהם יש רמז לפסלון חסינות נסתר שנמצא במחנה השבט שלהם. אי הגלות המשיך לאחר האיחוד עם שורד אחד שהוגלה על ידי הזוכים בפרס, שם היה כד בודד עם רמז לאליל החבוי אי שם בגלות.
ב-2024, זכתה העונה לגרסה ישראלית – "הישרדות באש ובמים".
פיתוח וליהוק

במקור, העונה הייתה אמורה לכלול 20 שורדים – האחיות סו ודו קים לוהקו במקור אך נשרו לפני תחילת המשחק בגלל מצב חירום רפואי. סו התחרתה בעונה הבאה של התוכנית, "הישרדות: עולמות נפרדים". העונה נמשכה עם תשעה זוגות, אך עם חוסר איזון מגדרי ראשון מאז "הישרדות: פיג'י". בעוד שעונה זו כללה בתחילה את אי הגאולה, ההפקה החליטה בסופו של דבר לא להשתמש בו לעונה, אך במקום זאת החליפה אותו עם החזרה של אי הגלות.
ב-12 באוגוסט 2014, שישה שבועות לפני הבכורה המתוכננת, צוות הפוסט-פרודקשן של העונה פתח בשביתה, וכתוצאה מכך סיכן את תאריך הבכורה. צוות הפוסט-פרודקשן בן כ-20 איש, שעבד על התוכנית מאז הקמתה בשנת 2000, דרש ביטוח בריאות וקרן פנסיה טובים יותר. השביתה הסתיימה יום לאחר מכן, והותירה את תאריך השידור המיועד של הבכורה על כנו.
מתמודדים

מתמודדים בולטים מעונה זאת כללו את שחקן הבייסבול המקצועי לשעבר ג'ון רוקר; ומתמודדות "המירוץ למיליון" נטלי ונדיאה אנדרסון, שהתחרו יחד בעונות 21 ו-24.
צוות השחקנים מורכב מתשעה זוגות של אהובים המתפצלים לשני שבטים: קויופה (בדומה לעונה הישראלית "הישרדות הונדורס") והונאפו, הנקראים על שם האלים הלוחמים של המאיה; השבט המאוחד הויופה, הוא שילוב של שני שמות השבטים המקוריים. מערכות היחסים בין השורדים כללו הורה וילדו, אחים ובני זוג.
| מתמודד | שבט מקורי | חילוף שבטים | שבט מאוחד | הדחה |
| --- | --- | --- | --- | --- |
| נדיאה אנדרסון 28, אדג'ווטר, ניו ג'רזי אחותה התאומה של נטלי | קויופה |  |  | 01 !מודחת ראשונה יום 3 |
| ואל קולינס 35, פוקסבורו, מסצ'וסטס אשתו של ג'רמי | קויופה |  |  | 02 !מודחת שנייה יום 6 |
| ג'ון רוקר 39, אטלנטה, ג'ורג'יה בן זוגה של ג'ולי | קויופה |  |  | 03 !מודח שלישי יום 8 |
| דרו כריסטי 25, ווינטר פארק, פלורידה אחיו של אלק | הונאפו |  |  | 04 !מודח רביעי יום 10 |
| קלי וונטוורת' 28, סיאטל, וושינגטון בתו של דייל | הונאפו | קויופה |  | 05 !מודחת חמישית יום 13 |
| דייל וונטוורת' 55, אפרתה, וושינגטון אביה של קלי | קויופה | קויופה |  | 06 !מודח שישי יום 16 |
| ג'ולי מקגי 34, אטלנטה, ג'ורג'יה בת זוגו של ג'ון ר. | הונאפו | הונאפו | הויופה | 07 !פרשה יום 18 |
| ג'וש קנפילד 32, ניו יורק, ניו יורק בן זוגו של ריד | קויופה | הונאפו | הויופה | 08 !מודח שביעי מושבע ראשון יום 21 |
| ג'רמי קולינס 36, פוקסבורו, מסצ'וסטס בעלה של ואל | הונאפו | הונאפו | הויופה | 09 !מודח שמיני מושבע שני יום 24 |
| וס נייל 24, שריבפורט, לואיזיאנה בנו של קית' | קויופה | הונאפו | הויופה | 10 !מודח תשיעי מושבע שלישי יום 26 |
| ריד קלי 31, ניו יורק, ניו יורק בן זוגו של ג'וש | הונאפו | הונאפו | הויופה | 11 !מודח עשירי מושבע רביעי יום 29 |
| אלק כריסטי 22, ווינטר פארק, פלורידה אחיו של דרו | קויופה | הונאפו | הויופה | 12 !מודח אחד עשר מושבע חמישי יום 32 |
| ג'ון מיש 26, ווטרפורד, מישיגן בן זוגה של ג'קלין | הונאפו | קויופה | הויופה | 13 !מודח שנים עשר מושבע שישי יום 35 |
| ביילור וילסון 20, נאשוויל, טנסי בתה של מיסי | קויופה | קויופה | הויופה | 14 !מודחת שלוש עשרה מושבעת שביעית יום 37 |
| קית' נייל 53, שריבפורט, לואיזיאנה אביו של וס | הונאפו | קויופה | הויופה | 15 !מודח ארבעה עשר מושבע שמיני יום 38 |
| מיסי פיין 47, דאלאס, טקסס אמה של ביילור | הונאפו | קויופה | הויופה | 16 !מקום שלישי יום 39 |
| ג'קלין שולץ 25, לאס וגאס, נבדה בת זוגו של ג'ון מ. | קויופה | קויופה | הויופה | 17 !מקום שני יום 39 |
| נטלי אנדרסון 28, אדג'ווטר, ניו ג'רזי אחותה התאומה של נדיאה | הונאפו | הונאפו | הויופה | 18 !השורדת האחרונה יום 39 |
מתמודדים > הופעות עתידיות

קית' נייל, ג'רמי קולינס וקלי וונטוורת' חזרו ב"הישרדות: קמבודיה". אנדרסון וקולינס חזרו להתחרות ב"הישרדות: מנצחים במלחמה". וונטוורת' חזרה בהמשך גם ב"הישרדות: קצה ההכחדה".
מחוץ ל"הישרדות", קלי וונטוורת' וג'רמי קולינס התחרו בתוכנית הבכורה של "קנדי קראש". נטלי אנדרסון התחרתה בעונה ה-31 של "האתגר". ב-2025, קולינס התחרה בעונה השלישית של תוכנית המציאות "הבוגדים".
הערות שוליים

↑  שגיאת תסריט: היחידה "cite web" אינה קיימת.
↑  ערן סויסה, לראשונה ב"הישרדות": עונת זוגות - אבל עם טוויסט מפתיע במיוחד, באתר ישראל היום, 31 בינואר 2024
↑  שגיאת תסריט: היחידה "cite web" אינה קיימת.
↑  שגיאת תסריט: היחידה "cite web" אינה קיימת.
↑  שגיאת תסריט: היחידה "cite web" אינה קיימת.
↑  שגיאת תסריט: היחידה "cite web" אינה קיימת.
↑  שגיאת תסריט: היחידה "cite web" אינה קיימת.
↑  שגיאת תסריט: היחידה "cite web" אינה קיימת.
↑  Morris, Joan (2019-02-18). "Meet the cast of 'Survivor: Edge of Extinction'". The Mercury News (באנגלית אמריקאית). נבדק ב-2024-06-12.
↑  שגיאת תסריט: היחידה "cite web" אינה קיימת.
↑  שגיאת תסריט: היחידה "cite web" אינה קיימת.
וסבולוד קונסטנטינוב

| --- | --- |

 לידה:  18 באוגוסט 1975 (בן 49) פנזה, רוסיה 
 ענף מדעי:  פסיכולוגיה
 מקום מגורים:  רוסיה
 מקום לימודים:  אוניברסיטת פנזה 
 מוסדות:  אוניברסיטת פנזה 
 
וסבולוד קונסטנטינוב (נולד ב-18 באוגוסט 1975, פנזה, ברית המועצות) פסיכולוג רוסי, דוקטור לפסיכולוגיה (2018), פרופסור (2020), ראש המחלקה לפסיכולוגיה כללית באוניברסיטת של פנזה.